**Regulamentul Sitului de importanță comunitară ROSCI0084 Ferice-Plai**

**Art. 1.**

1. Scopul prezentului Regulament este de a stabili regulile care trebuie respectate pe teritoriul sitului de importanță comunitară ROSCI0084 Ferice-Plai, numit în continuare situl Natura 2000 ROSCI0084 Ferice-Plai, prin implicarea și consultarea tuturor factorilor interesați în acord cu prevederile legislației de mediu în vigoare.
2. Situl a fost declarat în anul 2011, prin Ordinul ministrului mediului și pădurilor nr. 2387 pentru modificarea Ordinului ministrului mediului și dezvoltării durabile nr. 1964/2007 privind instituirea regimului de arie naturala protejată a siturilor de importanță comunitară, ca parte integrantă a rețelei ecologice europene Natura 2000 în România.
3. Din punct de vedere administrativ teritorial situl Natura 2000 ROSCI0084 Ferice-Plai se suprapune cu teritoriul administrativ al comunelor Budureasa (99,9%) și Curățele (0,1%), din județul Bihor.

**Art. 2.**

1. Situl Natura 2000 ROSCI0084 Ferice-Plai, are o suprafață de 1.993 ha conform formularului standard actual. Acest sit de importanță comunitară este localizat în Regiunea de Dezvoltare Nord-Vest, pe teritoriul județului Bihor, la aproximativ 80 de km pe direcția sud-vest față de municipiul Oradea. Accesul în situl Natura2000 Ferice-Plai se realizează prin intermediul drumului județean DJ764A, care leagă orașul Beiuș de stațiunea turistică Stâna de Vale. .
2. Situl Natura 2000 ROSCI0084 Ferice Plai se află la contactul dintre zona montană (Munții Iadei și Munții Pădurea Craiului) și Dealurile de Vest (Dealurile Buduresei).
3. Altitudinea medie pe teritoriul Sitului Natura 2000 este de 731 m, aceasta scăzând de la est spre vest, de la valoarea maximă de 1206 m, la cea minimă de 389 m.
4. Principalele cursuri de apă sunt reprezentate de pârâurile Burda și Nimăești (afluent de dreapta al răului Crișul Negru) care intersectează situl. Pârăul Nimăiești urmează extremitatea sudică a sitului, iar pârâul Burda pe cea nordică și vestică.

**Art. 3.**

1. Custodia sitului natura 2000 ROSCI0084 Ferice Plai este asigurată în prezent de Consiliul Județean Bihor, denumit în continuare Custode, prin Convenția de custodie nr. 337/03.03.2014, încheiată cu Ministerul Mediului și Schimbărilor Climatice și actele adiționale ulterioare.
2. Activitățile custodelui legate de conservarea biodiversității pot fi realizate în colaborare cu instituții științifice și de învățământ superior, organizații non-guvernamentale de specialitate și consultanți științifici.

**Art. 4.**

1. Scopul declarării sitului Natura 2000 ROSCI0084 Ferice Plai este conservarea, menținerea și/sau readucerea într-o stare de conservare favorabilă a tuturor habitatelor și speciilor, pentru care situl a fost desemnat.
2. Pe întreaga suprafață a sitului se urmărește limitarea activităților de exploatare sau utilizare a resurselor naturale care contravin obiectivelor de conservare, precum și asigurarea condițiilor favorabile pentru activitățile educaționale, recreative și de cercetare științifică.
3. Se permit activități tradiționale desfășurate de proprietarii terenurilor, cu avizarea acestora de către custode.

**Art. 5.**

Pe suprafața sitului sunt permise, cu avizul custodelui, următoarele activități:

a) Crearea de habitate acvatice;

b) Activitatea de cercetare științifică, sprijinită logistic, la solicitare și în măsura posibilităților de către custode. La finalizarea cercetărilor titularii temelor de cercetare vor pune la dispoziția Custodelui un raport de cercetare;

c) Colectarea în orice scop, a ciupercilor, plantelor, animalelor și a oricăror eșantioane de origine naturală de orice fel;

d) Activități tradiționale desfășurate de proprietarii terenurilor.

e) Activități de vizitare/ managementul vizitatorilor (în scop turistic, de conștientizare,

de instruire, etc.);

f) Activități de exploatare a resurselor minerale (cariere, balastiere, etc.);

g) Realizarea/ actualizarea documentelor de urbanism;

h) Realizarea de stategii de dezvoltare comunitară;

i) Realizarea de programe privind planificarea și dezvoltarea sectorială;

j) Realizarea/ actualizarea amenajamentelor silvice;

k) Realizarea/ reactualizarea planurilor de management ale bazinelor hidrografice;

l) Amenajarea unor trasee turistice noi;

m) Activități de prevenire și combatere a dăunătorilor forestieri;

n) Realizarea de construcții în intravilan (clădiri cu funcțiune de spații de locuit permanente sau temporare, clădiri cu funcțiuni turistice, clădiri cu utilitate publică, clădiri cu funcțiuni administrative sau de producție, etc.);

o) Realizarea de lucrări de infrastructură sau reabilitare/ modernizarea acestora în intravilan/extravilan (amenajări hidrotehnice și înbunatățiri funciare, amenajări miniere în subteran sau la suprafață, modernizări/construcții căi de transport, reabilitare/extindere rețele electrice, construire/reabilitare/extindere instalații de generare a electricității, construire/reabilitare/extindere rețele de comunicații/ telecomunicații, amenajare/reabilitare infrastructură de vizitare care necesită proiect tehnic, realizarea de studii de prefezabilitate și fezabilitate pentru lucrări de infrastructură, etc.)

p) Autorizare activității economice care se află în procedurile de reglementare, după caz, a Autorităţilor competente pentru protecţia mediului;

(2) Orice activitate de populare cu specii de faună sălbatică sau alohtonă invazivă pe teritoriul

sitului Natura 2000 ROSCI0084 Ferice Plai menționate la art. 1 se face după

efectuarea unei evaluări a impactului acestei introduceri asupra speciilor de floră şi faună

indigene, rezultatele acestor evaluări trebuind să fie transmise pentru informare Comisiei

Europene.

(3) Introducerea speciilor de păsări sălbatice alohtone se poate face doar după consultarea

prealabilă a Comisiei Europene.

**Art. 6.**

Pe suprafața sitului sunt interzise următoarele activități:

1. Drenarea, desecarea, canalizarea, regularizarea malurilor etc. care ar putea duce

imediat sau în timp la scăderea suprafeței și adâncimii habitatelor acvatice;

1. Schimbarea modului de utilizare a terenului forestier - prin tăiere la ras/defrișare – pe suprafața ocupată de habitatele forestiere de interes conservativ;
2. Plantarea de specii alohtone de arbori, necaracteristice tipului natural fundamental de pădure;
3. Pășunatul în pădure, în zonele cu regenerare, sau unde se urmărește instalarea regenerării naturale;
4. Arderea resturilor vegetale;
5. Introducerea deliberată a speciilor invazive din afara teritoriului naţional;
6. Orice formă de recoltare, capturare, ucidere, distrugere sau vătămare a speciilor de animale sălbatice de interes comunitar și care se află sub regim strict de protecție, inclusiv cele prevăzute în anexele Ordonanței de urgență a Guvernului nr. 57/2007, privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare;
7. Perturbarea intenționată în cursul perioadei de reproducere, de creștere, de hibernare, a speciilor de animale sălbatice de interes comunitar și care se află sub regim strict de protecție, inclusiv cele prevăzute în anexele Ordonanței de urgență a Guvernului nr. 57/2007, aprobată cu modificări și completări prin Legea nr. 49/2011, cu modificările și completările ulterioare;

i) Deteriorarea și/sau distrugerea locurilor de reproducere sau odihnă a speciilor de

animale sălbatice de interes comunitar și care se află sub regim strict de protecție,

inclusiv cele prevăzute în anexele Ordonanței de urgență a Guvernului nr. 57/2007,

aprobată cu modificări și completări prin Legea nr. 49/2011, cu modificările și

completările ulterioare;

g) Deținerea, transportul, comerțul sau schimburile în orice scop fără autorizația

autorității de mediu competente, a speciilor de animale sălbatice de interes comunitar

și care se află sub regim strict de protecție, inclusiv cele prevăzute în anexele

Ordonanței de urgență a Guvernului nr. 57/2007, aprobată cu modificări și completări

prin Legea nr. 49/2011, cu modificările și completările ulterioare;

h) Tăierea, incendierea, distrugerea sau degradarea prin orice mijloace a vegetației

naturale;

i) Tăierea, ruperea sau scoaterea din rădăcini a arborilor, puieților sau lăstarilor, precum

și însușirea celor rupți sau doborâți de fenomene naturale sau de către alte persoane;

j) Distrugerea sau degradarea panourilor informative și a indicatoarelor, precum și a

plăcilor, stâlpilor și semnelor de marcaj;

k) Spălatul vehiculelor, rufelor, recipienţilor și alte asemenea și utilizarea de detergenți

în apele din interiorul sitului Natura 2000;

l) Deversarea oricăror substanțe, ape uzate, nămoluri etc. pe toată suprafața sitului,

inclusiv în apele din cuprinsul acestuia, fără a fi procesate conform legilor în vigoare.

**Art. 7.**

Pe suprafața sitului sunt recomandate următoarele activități:

1. Monitorizarea speciilor de plante invazive, eliminarea acestora și înlocuirea cu specii autohtone caracteristice edificatoare ale tipurilor de habitate forestiere;
2. Folosirea ca terenuri arabile doar a terenurilor care până la intrarea în vigoare a prezentului regulament au fost folosite ca atare. Pentru schimbarea modului de utilizare a terenurilor din imediata apropiere/vecinătate a limitelor de distribuție a habitatelor de interes comunitar din sit, se vor avea în vedere prevederile legale în vigoare.
3. Limitarea adăpării și scăldatului vitelor în habitatele acvatice din perimetrul sitului – lacuri, bălți, prin conștientizarea proprietarilor de animale asupra necesității conservării.
4. Incurajarea inițiativelor de schimbare a modului de utilizare a terenurilor în habitate acvatice sau alte tipuri de habitate prielnice obiectivelor pentru care a fost desemnat sitului Natura 2000 ROSCI0084 Ferice Plai.
5. Monitorizarea, de către custode, a activității de pășunat în sit pentru stabilirea impactului acestei activități asupra florei și faunei și pentru stabilirea unor eventuale măsuri în zonele afectate;
6. Punerea în valoare în arboretele din fondul forestier naţional şi în vegetaţia forestieră din afara acestuia, situate în sit, înainte de etapa de marcare a arborilor ce urmează să fie puşi în valoare, se va face cu respectarea legislației aflată în vigoare.
7. Suplimentarea ofertei de reproducere pentru speciile de chiroptere prin amplasarea de căsuțe artificiale și a speciilor de amfibieni prin crearea de noi habitate acvatice în perimetrul sitului.

**Art. 8.**

1. Cercetarea științifică va fi orientată, pe cât posibil, spre realizarea scopului primordial, cel de conservare a biodiversității de pe teritoriul sitului Natura 2000 ROSCI0084 Ferice Plai.
2. În baza rezultatelor temelor de cercetare desfășurate în sitului Natura 2000 ROSCI0084 Ferice Plai, custodele propune măsurile de conservare ce se impun pentru realizarea obiectivelor acestora.
3. Activitatea de cercetare științifică se desfășoară cu avizul custodelui, care sprijină logistic, la solicitare și în măsura posibilităților, activitatea de cercetare. La finalizarea cercetărilor titularii temelor de cercetare vor pune la dispoziția custodelui un raport de cercetare.
4. În cazul subiectelor de cercetare care necesită date/informații privind sitului Natura 2000 ROSCI0084 Ferice Plai, furnizate de custode, se va încheia un contract cu cei care derulează tema, contract care să asigure accesul custodelui la rezultate în vederea utilizării lor în activitatea de management a ariei. Clauzele contractului se stabilesc de comun acord de către părți. Dreptul asupra utilizării rezultatelor se stabilește prin contract.
5. Rezultatele de cercetare și de monitorizare a speciilor și habitatelor de interes național și comunitar, precum și de cartare a habitatelor și de distribuție a speciilor se vor transmite autorității locale pentru protecția mediului pentru actualizarea periodică a bazelor de date în vederea îmbunătățirii sistemului-suport de asistare a deciziilor în domeniul ariilor naturale protejate și de raportare către instituțiile naționale și internaționale.
6. Accesul în peșterile din perimetrul sitului este permis numai pe baza autorizațiilor emise de Comisia Patrimoniului Speologic, cu avizul custodelui ariei naturale protejate.

**Art. 9.**

1. În situl Natura 2000 ROSCI0084 Ferice-Plai sunt permise activități de turism și de educație ecologică, cu respectarea regulilor de vizitare, potrivit prezentului Regulament.
2. Camparea se reglementează astfel:
   1. Camparea este permisă doar în locurile amenajate și marcate în acest sens, vizate de Custode;
   2. Săparea de șanțuri în jurul corturilor este interzisă;
   3. În locurile de campare se poate încasa tarif de campare de către deținătorii legali ai terenului în cazul în care se asigură condiții minime de campare. Acest

tarif se aduce la cunoștința custodelui și se afișează obligatoriu de către cei ce

îl încasează în apropierea locului de campare;

* 1. Deținătorul de teren care amenajează un loc de campare, va asigura turiștilor: apă potabilă, grup sanitar și spațiu controlat pentru depozitarea deșeurilor, evacuarea acestora fiind în grija organizatorului campingului.

1. Organizarea de competiții și manifestările de grup de orice fel, care presupun accesul pe teren în sit se face cu avizul custodelui.
2. Deșeurile rezultate din activitățile de turism și/sau vizitare se elimină de către vizitatori și/sau de către organizatorii excursiilor, urmând a fi depuse la stațiile sau punctele de colectare autorizate.
3. Accesul câinilor este permis doar în condițiile în care câinii sunt ținuți permanent în lesă. Pentru fiecare câine stăpânii trebuie să prezinte toate actele de dovadă a vaccinării. Patrulele organizate cu scop de pază pot utiliza în acțiunile lor câini utilitari.
4. Perturbarea liniștii prin orice fel de mijloace, precum și folosirea de echipamente de sonorizare și amplificare sunt interzise.
5. Aprinderea focului pe teritoriul sitului se reglementează astfel:
   1. focurile de tabără sunt permise doar în vetrele special amenajate în acest

scop în perimetrele permise pentru campare, cu lemn de foc asigurat de administratorii locului de campare sau prin utilizarea lemnului adus de turiști. Se vor respecta normele de prevenire și stingere a incendiilor;

* 1. adunatul și defrișarea vegetației lemnoase pentru întreținerea focului sunt interzise.

**Art. 10.**

Regimul deșeurilor pe teritoriul sitului Natura 2000 ROSCI0084 Ferice-Plai se reglementează astfel:

a) este interzisă abandonarea deșeurilor de orice fel pe teritoriul sitului;

b) este interzisă deversarea de substanțe poluante de orice natură, pe întreaga suprafață a sitului, inclusiv în ape - bălți și șanțuri;

c) gestionarii locurilor de campare pentru care se percepe taxă de campare au

responsabilitatea depozitării temporare a deșeurilor cu respectarea condițiilor legale, astfel încât să nu existe posibilitate de acces pentru câini și animale sălbatice, precum și responsabilitatea transportării deșeurilor la punctele legale de colectare;

d) autoritățile publice locale de pe raza sitului au responsabilitatea asigurării colectării și transportului deșeurilor menajere de pe teritoriul lor administrativ la punctele legale de colectare a deșeurilor;

e) autoritățile publice locale de pe raza sitului au responsabilitatea de a desființa depozitele de deșeuri neautorizate aflate pe teritoriul lor administrativ;

f) deținătorii cu orice titlu ai terenurilor din cuprinsul sitului au obligația de a asigura luarea măsurilor de salubrizare/curățare a terenurilor.

**Art. 11.**

1. Pe teritoriul sitului vizat de prezentul regulament sunt permise activităţi de turism şi de educaţie, cu respectarea regulilor de vizitare a sitului, potrivit prezentului regulament.
2. Custodele poate percepe un sistem de tarife diferenţiate, conform prevederilor legale în vigoare.
3. Excepţii de la plata tarifului de vizitare fac următoarele categorii de persoane:

a) personalul custodelui;

b) personalul silvic de la ocoalele silvice şi personalul gestionarului fondului de vânătoare de pe raza sitului;

c) persoanele care realizează studii şi cercetării, cu acordul custodelui;

d) voluntarii care îşi dovedesc activitatea cu adresă oficială sau cu contract de voluntariat emis de custode;

e) personalul de la alte unităţi/instituţii, cu delegaţie pentru exercitarea atribuţiilor de serviciu;

f) persoane care deţin terenuri în sit sau care dovedesc cu acte de identitate, că au domiciliul stabil în una din unităţile administrativ-teritoriale din cadrul sitului;

g) ghizii turistici agreaţi de custode;

h) elevii şi studenţii;

i) persoanele cu dizabilităţi.

**Art. 12.**

Pentru realizarea de construcţii în suprafaţa sitului Natura 2000 ROSCI0267 Ferice-Plai se aplică prevederile art. 28 din Ordonanţa de urgenţă a Guvernului nr. 57/2007, cu modificările şi completările ulterioare, reglementarea construcţiilor fiind de competenţa autorităţii pentru protecţia mediului, avându-se în vedere obiectivele de conservare şi ţinând cont de avizul custodelui.

**Art. 13.**

Activitățile de vânătoare se desfășoară cu respectarea legislației de mediu și de vânătoare aflată în vigoare.

**Art. 14.**

Cultivarea terenurilor arabile se supune următoarelor recomandări:

a) incendierea vegetației și a resturilor vegetale se face conform reglementărilor în

vigoare, conform actului de reglementare emis de către Agenția pentru Protecția

Mediului Bihor;

b) să nu se afecteze regimul hidrologic al terenurilor, prin drenare, desecare;

c) să fie păstrați arborii solitari sau pâlcurile de arbori existenți;

d) să fie păstrate aliniamentele de arbori și arbuști de la marginea parcelelor.

**Art. 15.**

1. Încălcarea dispozițiilor prezentului regulament atrage, după caz, răspunderea contravențională, penală, materială sau civilă conform legislației în vigoare.
2. Încălcarea prevederilor din prezentul regulament constituie contravenție dacă faptele nu au fost săvârșite astfel încât, potrivit legii penale, să constituie infracțiuni.
3. Indiferent de natura răspunderii, urmările prejudiciilor aduse mediului prin încălcarea prezentului regulament vor fi înlăturate de făptaș, indiferent de culpă, restabilind condițiile anterioare producerii prejudiciului. Costurile pentru repararea prejudiciului vor fi suportate de autorul prejudiciului, în conformitate cu principiul „poluatorul plătește”.
4. Cuantumul amenzilor este cel stabilit prin legislația specifică privind protecția mediului, respectiv privind regimul ariilor naturale protejate în vigoare.
5. Sancțiunile stabilite pentru încălcarea prezentului regulament se pot aplica atât persoanelor fizice, cât și persoanelor juridice.
6. Contravenientul poate achita pe loc sau în termen de cel mult 48 de ore de la data încheierii procesului verbal jumătate din minimul amenzii.
7. Prevederile alineatului precedent se completează cu dispozițiile Ordonanței de urgență a Guvernului nr. 2/2001 privind regimul juridic al contravențiilor, aprobată și modificată prin Legea nr. 180/2002, cu modificările și completările ulterioare.
8. Verificarea aplicării prezentului regulament se face de către Custode și de către personalul organelor statului cu competențe în zonă.
9. Actele de constatare a contravențiilor întocmite de agenții constatatori din cadrul autorităților prevăzute la alineatul precedent sunt acte procedurale, potrivit reglementărilor legale, cu toate efectele prevăzute de legislația în vigoare.

**Art. 16.**

1. Personalul custodelui, împuternicit cu legitimație de custode, are drept de acces nelimitat pe terenurile din cuprinsul sitului Natura 2000 ROSCI0084 Ferice-Plai, indiferent de forma de proprietate.
2. Orice persoană fizică sau juridică are obligaţia de a furniza informaţiile şi datele solicitate de Custode, pentru a asigura gospodărirea eficientă a sitului Natura 2000 ROSCI0084 Ferice - Plai.
3. Orice persoană fizică sau juridică are obligaţia de a asista personalul custodeluiîn activitatea de verificare şi control şi a facilita controlul activităţilor ai căror titulari sunt, precum şi prelevarea de probe.
4. Orice persoană fizică sau juridică are obligaţia să se legitimeze la solicitarea expresă a personalului de inspecţie şi control al custodelui.
5. Custodele sitului Natura 2000 ROSCI0084 Ferice - Plai, are obligaţia de a furniza informații pentru actualizarea bazelor de date ţinute de autorităţile pentru protecţia mediului în vederea îmbunătăţirii sistemului suport de asistare a deciziilor în domeniul ariilor naturale protejate şi de raportare la instituţiile naţionale şi internaţionale.
6. În cazul apariţiei/producerii de calamităţi pe teritoriul aflat în custodie, custodele are obligaţia de a înştiinţa organele abilitate şi de a participa activ la acţiunile de înlăturare a efectelor acestora asupra obiectivelor protejate.
7. Actualizarea documentaţiilor de amenajare a teritoriului şi urbanism pentru comunele şi suprafeţele acestora incluse în perimetrul sitului Natura 2000 ROSCI0084 Ferice - Plai se face de către autorităţile administraţiilor publice responsabile, prin integrarea în aceste documentaţii a prevederilor referitoare la situl menţionat.
8. Modificarea şi actualizarea documentațiilor de amenajare a teritoriului și urbanism menționate la alin. 7 se fac cu avizul custodelui, pentru asigurarea conformității cu prevederile Planului de Management.
9. Documentațiile de amenajare a teritoriului și urbanism menționate la alin. 7 modificate și/sau actualizate de către autoritățile administrațiilor publice locale menționate la alin. 7 vor include în piesele grafice/desenate și limitele sitului Natura 2000 ROSCI0084 Ferice - Plai.

(10) Prezentul regulament poate fi modificat de către autoritatea publică centrală pentru

protecția mediului, inclusiv la propunerea custodelui, – conform legislației in vigoare.

(11) Regulamentul va fi adus la cunoștința publicului prin publicare pe pagina web a

Custodelui - [www.cjbihor.ro](http://www.cjbihor.ro) - și prin afișare la primăriile unităților administrativ-

teritoriale care au teritorii cuprinse în suprafața sitului Natura 2000 ROSCI0084 Ferice

- Plai.